ადმინისტრაციული საჩივრის წარდგენა

თვითმმართველი თემი თელავის მუნიციპალიტეტის მერიაში ზოგადი ადმინისტრაციული კოდექსით დადგენილი წესით შეიძლება წარმოდგენილ იქნას, დაინტერესებული მხარის მიერ წერილობითი განაცხადი(საჩივარი) დარღვეული უფლების აღდგენის მიზნით, რომელიც შეეხება ადმინისტრაციული ორგანოს მიერ გამოცემული ინდივიდუალურ ადმინისტრაციული სამართლებრივი აქტის ბათილად ცნობას, ახალი ინდივიდუალური ადმინისტრაციული სამართლებრივი აქტის გამოცემას, ან ადმინისტრაციული ორგანოს ქმედებას. განაცხადი უნდა იქნეს წარმოდგენილი წერილობითი ფორმით და უნდა შეიცავდეს შემდეგ რეკვიზიტებს:

* ადმინისტრაციული ორგანოს დასახელება, რომელშიც შეიტანება ადმინისტრაციული საჩივარი;
* ადმინისტრაციული საჩივრის წარმდგენი პირის ვინაობა და მისამართი;
* იმ ადმინისტრაციული ორგანოს დასახელება, რომლის ადმინისტრაციულ-სამართლებრივი აქტი ან მოქმედება საჩივრდება;
* გასაჩივრებული ადმინისტრაციულ-სამართლებრივი აქტის დასახელება;
* მოთხოვნა;
* გარემოებანი, რომელთაც ეფუძნება მოთხოვნა;
* ადმინისტრაციულ საჩივარზე დართული საბუთების ნუსხა, თუ საჩივარს რაიმე დოკუმენტი დაერთვის.

დაინტერესებული მხარე უფლებამოსილია, ინდივიდუალური ადმინისტრაციული სამართლებრივი აქტი (სამსახურის ხელმძღვანელის ბრძანება ან/და მერის მიერ განსაზღვრული საჯარო მოსამსახურის მიერ გამოცემული ადმინისტრაციულ სამართლებრივი აქტი) ძალაში შესვლიდან (ოფიციალური წესით გაცნობა, ან გამოქვეყნება) ერთი თვის ვადაში გაასაჩივროს ზემდგომ თანამდებობის პირთან (თელავის მუნიციპალიტეტის მერთან) ხოლო თელავის მუნიციპალიტეტის მერის მიერ მიღებული ბრძანება გაასაჩივოს საქართველოს ადმინისტრაციული საპროცესო კოდექსით დადგენილი წესის შესაბამისად სასამართლოში მხარისათვის ოფიციალური გაცნობის ან გამოქვეყნებიდან ერთი თვის ვადაში.